ddrg/super_eurlex huggingface dataset:
FI Euroopan unionin virallinen lehti CE 84/188

(2004/C 84 E/0228)

KIRJALLINEN KYSYMYS E-0261/04

esittäjä(t): Baroness Sarah Ludford (ELDR) komissiolle

(3. helmikuuta 2004)

Aihe: Perävaunun kuljettamista moottoripyörällä koskeva kielto Espanjassa

Voiko komissio vahvistaa, että perävaunun vetäminen moottoripyörän perässä on Espanjassa kielletty? Onko tällainen kielto muun muassa liikennettä ja vapaata liikkuvuutta koskevien yhteisön säädösten mukainen, ja mihin toimiin komissio aikoo ryhtyä, jos tällainen kielto on todella voimassa?

Frits Bolkesteinin komission puolesta antama vastaus

(11. maaliskuuta 2004)

Komissio ilmoittaa parlamentin jäsenelle, että sen jälkeen, kun kaksi- ja kolmipyöräisten moottoriajoneuvojen tietyistä osista ja ominaisuuksista 17. kesäkuuta 1997 annettu neuvoston ja Euroopan parlamentin direktiivi 97/24/EY (1) saatettiin osaksi Espanjan kansallista lainsäädäntöä vuosina 1997 ja 1998, kyseisessä jäsenvaltiossa on voitu tyyppihyväksyä ja rekisteröidä kaksi- ja kolmipyöräisiä moottoriajoneuvoja (moottoripyöriä), joissa on valmius perävaunun tai puoliperävaunun kiinnittämiseksi. Siitä huolimatta yleisessä ajoneuvoja koskevassa asetuksessa oleva kielto kuljettaa moottoripyörää, johon on kytketty perävaunu, jäi edelleen voimaan.

Komissio arvioi, että täydellinen kielto kuljettaa moottoripyörää, johon on kytketty perävaunu, oli omiaan estämään vapaata liikkumista. Se käynnisti vuonna 1998 EY:n perustamissopimuksen 226 artiklan perusteella jäsenyysvelvoitteiden noudattamatta jättämistä koskevan menettelyn Espanjaa vastaan väittäen, että Espanja rikkoo 18, 28 ja 49 artiklan mukaista henkilöiden ja tavaroiden vapautta liikkua ja vapautta tarjota palveluja. Asia on tällä hetkellä käsiteltävänä Euroopan yhteisöjen tuomioistuimessa (asia C-l97/02).

Espanjan viranomaiset ovat aivan hiljattain eli 21. marraskuuta 2003 antaneet kuninkaan asetuksen nro 1428/2003, jolla hyväksyttiin yleinen tieliikennettä koskeva asetus. Se koskee tieliikenteestä ja moottoriajoneuvojen kuljettamisesta 2. maaliskuuta 1990 annetun lain soveltamista ja kehittämistä. Kyseinen uusi yleinen tieliikennettä koskeva asetus tuli voimaan 23. tammikuuta 2004, ja sillä kumottiin Espanjan täydellinen kielto kuljettaa moottoripyörää, johon on kytketty perävaunu.

Komissio korostaa, että uuden asetuksen 12 artiklassa sallitaan perävaunujen tai puoliperävaunujen vetäminen moottoripyörällä, jos vedettävän paino on enintään 50 prosenttia vetoajoneuvon painosta. Lisäksi perävaunun käyttämisen edellytyksenä on, että sitä käytetään päivisin ja sillä tavoin, että näkyvyyttä ei estetä, moottoripyörän säädettyä ajonopeutta pudotetaan 10 prosentilla ja perävaunuissa ei missään olosuhteissa kuljeteta henkilöitä.

Yleisessä ajoneuvoja koskevassa asetuksessa, jota ollaan muuttamassa, on lisäksi myös kumottava tämä kielto.

(1) EYVL L 226, 18.8.1997.
2.

Voivatko ne työntekijät, jotka kaikesta huolimatta suostuvat kiristykseen, hyväksyvät sen, että he ovat käytettävissä aina kun heitä pyydetään eivätkä ainoastaan hätätapauksissa (vähintään 4 kertaa kuukaudessa), mikä merkitsee, etteivät he voi olla muun työntekijän palveluksessa, väittää, että he huolehtivat palotoimen vakinaisista ja jatkuvista tarpeista?
FI Euroopan unionin virallinen lehti CE 78/687

(2004/C 78 E/0733)

KIRJALLINEN KYSYMYS P-0417/04

esittäjä(t): Ilda Figueiredo (GUE/NGL) komissiolle

(9. helmikuuta 2004)

Aihe: Irtisanomiset Finex-yhtiön tehtaalla

Suomalaisella Finex-yhtiöllä on Nogueirassa, Maiassa (Portugali) vaatetehdas, jossa oli jo lähes 1 000 työntekijää. Yhtiö painosti työntekijöitään hyväksymään irtisanomissopimuksia. Tällä hetkellä tehtaalla on vain 430 työntekijää, ja yhtiö painostaa lähes 300:aa naistyöntekijää hyväksymään sopimuksia, joita on mahdoton hyväksyä. Työntekijät on määrä sanoa irti kuun loppuun mennessä. Yritys näyttää saaneen monenlaista rahoitustukea.

Pyydän näin ollen komissiota kertomaan minulle seuraavat tiedot:

1. Miten paljon Finex-yhtiölle on maksettu yhteisön tukea Portugalissa ja muissa Euroopan unionin jäsenvaltioissa?

2. Mihin toimenpiteisiin komissio ja Portugalin hallitus aikovat ryhtyä puolustaakseen Finexin työntekijöiden (joista suurin osa on naisia) työpaikkoja ja kaikkia oikeuksia?

3. Aikooko komissio vaatia Finex-yhtiölle myönnetyn rahoitustuen takaisinmaksua, jos työntekijöiden painostaminen näiden irtisanomiseksi jatkuu?

Anna Diamantopouloun komission puolesta antama vastaus

(19. helmikuuta 2004)

Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
—

Tariq Ramadan on ääri-islamilaisuuden pääideologi, ja hänellä on myös perheensä puolesta tiiviit siteet tähän aatesuuntaukseen, sillä hän on Egyptin muslimiveljien järjestön perustajan Hassan al-Bannan pojanpoika. Kyseinen järjestö on islaminuskoisten fundamentalistien perustajajärjestö maailmassa.
FI Euroopan unionin virallinen lehti CE 88/193

(2004/C 88 E/0198)

KIRJALLINEN KYSYMYS E-0559/04

esittäjä(t): Mario Borghezio (NI) komissiolle

(26. helmikuuta 2004)

Aihe: Rahoittaako Euroopan unioni Suha Arafatin makeaa elämää Pariisissa?

OLAF tutkii parhaillaan Euroopan unionin palestiinalaishallinnolle myöntämiä tukia (arviolta 350 miljoonaa euroa vuodessa).

Ranskan syyttäjäviranomaiset käynnistivät äskettäin palestiinalaishallinnon presidentin Jasser Arafatin puolisoon Suha Arafatiin kohdistuneen, rahanpesua koskeneen tutkimuksen, jonka mukaan huomattavia rahasummia (yhdeksän miljoonaa euroa) on siirretty sveitsiläisestä pankista Suha Arafatin tileille Arab Bankiin sekä BNP-pankkiin Pariisiin.

Suuri osa (kaksi miljoonaa euroa) edellä mainitusta summasta on päätynyt pariisilaisen jet setin maineikkaan sisustussuunnittelijan Alberto Pinton tileille.

Myös huomattavia määriä Kansainvälisen valuuttarahaston palestiinalaishallinnolle myöntämiä varoja on siirretty Arafatin hallinnassa olevalle pankkitilille.

Aikooko komissio tarkistaa, onko palestiinalaishallinnolle myönnetyt runsaat avustukset käytetty joko kokonaan tai osittain Arafatin puolison makean elämän rahoittamiseen tämän ylellisessä Pariisin asunnossa kaukana vaaroista ja Palestiinan kansan kärsimyksistä?

Christopher Pattenin komission puolesta antama vastaus

(1. huhtikuuta 2004)

Komissio ilmoittaa arvoisalle parlamentin jäsenelle, että se on ollut läheisessä yhteydessä palestiinalaishallintoon selvittääkseen, onko Jasser Arafatin puoliso käyttänyt palestiinalaishallinnolle myönnettyjä varoja henkilökohtaisiin tarkoituksiin.

Tällä hetkellä palestiinalaishallinto kärsii vakavasta rahoitusvajeesta eikä ole pystynyt maksamaan tavanomaisia laskujaan yksityiselle sektorille tai tukemaan sosiaalipalveluja riittävällä tavalla, minkä seurauksena on ollut velkarästien kasautuminen.

Näiden velkarästien selvittämiseen on vuodesta 2003 lähtien myönnetty komission tukea, jonka avulla yksityistä sektoria ja sosiaalisektoria on pyritty avustamaan mahdollisimman tehokkaasti ilman välikäsiä tarjoamalla hätäapua ja auttamalla työpaikkojen sekä sosiaalipalvelujen säilyttämisessä. Tuen maksamisen edellytyksenä on käynnissä olevien palestiinalaishallinnon sisäisten uudistusten täytäntöönpano; kyseessä ovat erityisesti varainhoitoa ja varainhoidon valvontaa koskevat lisäuudistukset.

Komissio on perustanut teknisen avun ryhmän, jonka tehtävänä on tarkastaa ja hyväksyä kaikki laskut. Teknisen avun ryhmän suorittamat tarkastukset varmentaa jostakin eurooppalaisesta kansallisesta tilintarkastusvirastosta tehtävään määrätty tarkastaja, joka tarkastaa, että kaikki laskut ovat peräisin yksityisen sektorin yrityksiltä ja sosiaalipalvelujen tarjoajilta. Varat asetetaan käyttöön vasta laskujen tarkastamisen jälkeen. Mahdolliset Suha Arafatille ja muille kolmansille osapuolille, jotka eivät ole tukeen oikeutettuja, osoitettuja maksuja koskevat laskut siis karsiutuisivat tämän valvontajärjestelmän ansiota.

Komissiolla ei ole tietoa kysyjän tarkoittamasta Kansainvälisen valuuttarahaston (IMF) varojen siirtämisestä Jasser Arafatin hallinnassa olevalle pankkitilille.
FI Euroopan unionin virallinen lehti CE 84/189

(2004/C 84 E/0230)

KIRJALLINEN KYSYMYS P-0263/04

esittäjä(t): Matti Wuori (Verts/ALE) komissiolle

(29. tammikuuta 2004)

Aihe: Sosnovyi Borin ydinvoimalan turvallisuustilanne

Sosnovyi Borin ydinvoimala sijaitsee Suomenlahden etelärannalla, n. 200 km Helsingistä. Vuonna 1973 rakennetun voimalan neljä reaktoria ovat samaa RBMK-tyyppiä kuin Tšernobylin onnettomuusreaktori.

Ydinvoimalan vanhimman reaktorin käyttölupa kului umpeen vuonna 2003. Venäjän atomienergiaminis-teriö Minatom on havitellut voimalalle jopa 15 vuoden jatkoaikaa. Voimalan vanhin reaktori on ilmeisesti saanut Venäjän säteilyturvaviranomaisilta viiden vuoden jatkon.

Norjalainen ympäristöjärjestö Bellona raportoi hiljattain Sosnovyi Borin turvallisuusongelmista ja talousvaikeuksista. Bellonan mukaan voimalan käytetyn ydinpolttoaineen varastot ovat täyttyneet jo vuosia sitten, radioaktiiviset päästöt Suomenlahteen ovat arkipäivää, voimalassa on esiintynyt taloudellisia väärinkäytöksiä ja laitevarkauksia, turvamääräyksiä on järjestelmällisesti laiminlyöty, ja laitoksen paloturvallisuus on heikko. Bellonan mukaan Suomen säteilyturvaviranomaiset ovat kaunistelleet Sosnovyi Borin turvallisuustilannetta. Voimalan hallinnon estettyä pääsyn alueelle terroriuhan varjolla Sosnovyi Borin turvallisuudesta on ollut entistä vaikeampaa saada luotettavaa tietoa.

Sosnovyi Borin ydinvoimala on tikittävä aikapommi. Ryhmä venäläisiä ja Itämeren alueen kansalaisjärjestöjä onkin aloittanut kampanjan voimalan sulkemiseksi.

Ydinturvallisuus on yksi EU:n ja Venäjän välisten suhteiden painopisteitä. Mikä on komission näkemys Sosnovyi Borin voimalan turvallisuustilanteesta? Mihin toimenpiteisiin komissio on ryhtynyt Sosnovyi Borin valtavien turvallisuusriskien poistamiseksi? Onko Tacis-varoja kohdennettu Sosnovyi Boriin? Onko Sosnovyi Borin turvallisuustilanne ollut esillä EU:n ja Venäjän energiavuoropuhelussa? Onko komissio tunnustellut parlamentin kehotuksesta mahdollisuuksia perustaa kansainvälinen ympäristö- ja ydinsulku-valvontavirasto, joka koordinoisi apua radioaktiivisen jätteen ja siitä aiheutuvien ympäristöongelmien käsittelyyn Venäjällä?

Loyola de Palacion komission puolesta antama vastaus

(26. helmikuuta 2004)

Parlamentin jäsentä pyydetään tutustumaan vastaukseen (1), jonka komissio antoi Uma Aaltosen esittämään suulliseen kysymykseen H-39/04 helmikuun 2004 täysistunnossa.

(1) Kirjallinen vastaus 10.2.2004.
FI Euroopan unionin virallinen lehti CE 84/871

(2004/C 84 E/0964)

KIRJALLINEN KYSYMYS E-0755/04

esittäjä(t): José García-Margallo y Marfil (PPE-DE) komissiolle

(11. maaliskuuta 2004)

Aihe: Euroopan unionin yhdenmukaistettua kuluttajahintaindeksiä koskevat tilastotiedot

Eurostatin käyttämän yhdenmukaistetun kuluttajahintaindeksin avulla vertaillaan jäsenvaltioiden inflaatiotasoja, ja indeksi on epäilemättä tieteellisesti erittäin pitkälle kehitetty. Miten komissio selittää euroalueen valtioiden kansalaisten vahvan käsityksen siitä, että hinnat ovat nousseet huomattavasti enemmän kuin mitä yhdenmukaistettu kuluttajahintaindeksi osoittaa?

Tietääkö komissio, että tällaisella käsityksellä on erityisen kielteisiä vaikutuksia, etenkin jos sitä ei pystytä muuttamaan? Inflaatiolla on tunnetusti erittäin merkittäviä psykososiaalisia vaikutuksia, ja kotitalouksien kulutuksen pieneneminen tai taantuminen voidaan osittain, vaikkakin luultavasti virheellisesti, tulkita johtuvan tästä käsityksestä, johon on pyrittävä puuttumaan.

Pedro Solbes Miran komission puolesta antama vastaus

(15. huhtikuuta 2004)

Komissio on pannut merkille, että yhdenmukaistetun kuluttajahintaindeksin (YKHI) kaltaiset viralliset tilastot sekä yleinen käsitys inflaatiosta eroavat toisistaan useissa jäsenvaltioissa. Näihin eroihin on useita mahdollisia selityksiä. Yksi selitys, jota myös todisteet tukevat (ks. esim. Eurostatin YHKI-lehdistötiedote kesäkuulta 2003), liittyy siihen seikkaan, että euroon siirtymisen myötä kansalaiset kokivat erityisesti pienten palvelujen ja joidenkin päivittäistavaroiden hintojen nousseen merkittävästi. Näiden tuotteiden hinnoilla on usein suuri vaikutus hintojen kehittymistä koskeviin yleisiin mielikuviin, vaikka niiden osuus kuluttajahintaindeksin pohjana olevan ostoskorin koko arvosta on suhteellisen pieni ja vaikka niiden hinnankorotus ei muiden tuote- ja palveluryhmien maltillisemman hintakehityksen vuoksi näykään indeksissä.

Komissio on tietoinen niistä makrotaloudellisista riskeistä, joita saattaa aiheutua inflaatiota koskevien käsitysten ja tilastoidun inflaation välisistä eroavaisuuksista. Komissio huomauttaa kuitenkin, että muiden keskeisten tekijöiden katsotaan vaikuttavan kotitalouksien kulutuskäyttäytymiseen vielä enemmän. Näitä tekijöitä ovat työttömyys- ja palkkatason, varallisuushintojen sekä verotustason vaihtelut jäsenvaltioissa. Siten käytettävissä olevien taloudellisten todisteiden valossa on epätodennäköistä, että tilastoidun ja koetun inflaation väliset erot olisivat merkittävästi vaikuttaneet kotitalouksien viimeaikaiseen kulutuskäyttäytymiseen euroalueella.
FI Euroopan unionin virallinen lehti CE 84/192

(2004/C 84 E/0233)

KIRJALLINEN KYSYMYS P-0281/04

esittäjä(t): Esko Seppänen (GUE/NGL) komissiolle

(30. tammikuuta 2004)

Aihe: Wärtsilä ja valtiontuki Italiassa

Moottorinvalmistaja Wärtsilä on lopettamassa Suomen Turussa dieselmoottoreiden valmistuksen ja siirtämässä sen Italian Triesteen. Vastatessaan parlamentin jäsen Theodoras Bouwmanin kysymykseen (P-3451/01 (1)) komissaari Mario Monti ilmoitti, että komissio tutkii mahdollisten valtiontukiaisten väärinkäytön Zwollen tehtaan lakkauttamisen yhteydessä. Kun on kysymyksessä jälleen uusi Wärtsilän toimenpide kannattavan tuotantolaitoksen lakkauttamiseksi yhdessä maassa ja toimintojen siirtämiseksi toiseen maahan, vahvistuvat epäilykset Italian valtion omistuksessa aikaisemmin olleen tuotantolaitoksen suosimisesta väärin perustein. Kysyn italialaiselta kilpailukomissaarilta, ovatko parlamentin jäsen Bouwma-nille annetussa vastauksessa esitetyt tutkimukset valmistuneet ja mikä on tutkimusten tulos mahdollisten kilpailun vääristymien osalta? Onko Wärtsilä saanut tai saamassa asiatonta valtiontukea Italian valtiolta?

Mario Montiti komission puolesta antama vastaus

(25. helmikuuta 2004)

Tutkimukset, joihin viitattiin komission vastauksessa Theodorus Bouwmanin kirjalliseen kysymykseen P-3451/01, ovat valmistuneet. Italian viranomaiset vahvistavat, että Wärtsilälle ei ole myönnetty valtiontukea lukuun ottamatta vuosien 1997—1998 yhtenäisen ohjelma-asiakirjan osana Euroopan sosiaalirahastosta ammatilliseen koulutukseen annettua tukea, johon viitataan jo vastauksessa Theodoras Bouwmanin kirjalliseen kysymykseen. Wärtsilän kanssa ei ole myöskään tehty Grandi Motori di Trieste -yrityksen ostamista koskevaa sopimusta.

(1) EYVL C 147 E, 20.6.2002, s. 180.
1.

Euroopan komissio on laatinut asiakirjan, jonka otsikkona on ”Tilanneraportti Euroopan komission työstä ravitsemuksen alalla Euroopassa — lokakuu 2002”. Tämä asiakirja on toimitettu parlamentin tiedotustoimistoille, komission edustustoille jäsenvaltioissa, komission kabineteille, kansallisille parlamenteille sekä eräille tiedotusverkostoille ja kuluttajajärjestöille. Asiakirja on lisäksi saatavilla kansanterveysasioiden www-sivustolta. Komissio on perustanut jäsenvaltioiden, liittymässä olevien maiden ja Euroopan talousalueen (ETA) maiden erityislaitoksista, Maailman terveysjärjestöstä (WHO) ja Taloudellisen yhteistyön ja kehityksen järjestöstä (OECD) koostuvan ravitsemusta ja liikuntaa käsittelevän verkoston. Verkosto on foorumi, jossa voidaan vaihtaa kokemuksia sekä määrittää ja levittää parhaita toimintatapoja. Näin verkostolla edistetään jäsenvaltioiden politiikan koordinointia. Verkosto antaa lisäksi komissiolle neuvoja, kun suunnitellaan kansanterveyttä tukevaa ravitsemusta koskevaa yhteisön strategiaa, vähennetään ja torjutaan ruokavalioon liittyviä sairauksia, edistetään liikuntaa ja torjutaan lihavuutta. Komissio rahoittaa kansanterveyden toimintaohjelmassa (2003—2008) (1) sekä vuosien 2003 ja 2004 työsuunnitelmissaan hankkeita, joissa kerätään tietoa lihavuudesta, ravinnosta ja liikunnasta. Ohjelmassa on lisäksi tarkoitus tukea merkittävää hanketta, jolla pyritään torjumaan lasten lihavuutta. Terveitä elämäntapoja koskevissa neuvoston päätelmissä joulukuulta 2003 korostetaan kokonaisvaltaista lähestymistapaa terveyskysymyksiin. Tässä yhdistyvät terveiden elämäntapojen edistäminen sekä toimet, joilla pyritään vastaamaan sosiaaliseen ja taloudelliseen epätasa-arvoon sekä vaikuttamaan fyysiseen ympäristöön. Samalla sitoudutaan ajamaan terveystavoitteita myös yhteisön muiden alojen toimintalinjojen kautta. Lähestymistapa on hyvin samansuuntainen kuin komission omaksuma toimintatapa kansanterveys-alan toimintaohjelman yhteydessä, ja siihen sisältyy terveellistä ravitsemusta edistäviä ja lihavuutta torjuvia toimia. Elintapoihin liittyviä ”terveystietokysymyksiä” pohtimaan on perustettu erityistyöryhmä. Sen tarkoituksena on yhdistää erillishankkeet, joissa käsitellään elintapoihin liittyviä indikaattoreita ja tietoja, sekä selvittää, mihin lisätekijöihin olisi puututtava. Komissio on tukenut aktiivisesti puheenjohtajamaa Irlannin aloitteita, jotka liittyvät sydän- ja verisuonitauteihin sekä lihavuuteen. Tämän työn tuloksena ovat nyt valmisteilla neuvoston päätelmät sydämen terveyden edistämisestä. Ehdotusluonnoksessa komissiota kehotetaan esittämään neuvoston suositushdotus, joka koskisi keskeisiä terveyteen vaikuttavia tekijöitä sydämen ja verenkiertoelimistön terveyden edistämiseksi. Lihavuuden torjuminen kuuluu olennaisena osana kaikkiin tällaisiin toimenpiteisiin.
FI Euroopan unionin virallinen lehti CE 88/694

(2004/C 88 E/0713)

KIRJALLINEN KYSYMYS P-0312/04

esittäjä(t): Elspeth Attwooll (ELDR) komissiolle

(2. helmikuuta 2004)

Aihe: Kehitysapu

Kuinka suuri on ulkomaisen kehitysavun osuus (rahana ja bkt-osuutena ilmoitettuna) EU:n talousarviosta? Voiko komissio kertoa Yhdysvaltojen vastaavat luvut?

Jos EU:n jäsenvaltioiden kansalliset talousarviot otetaan huomioon EU:n talousarvion lisäksi, kuinka paljon ulkomaista kehitysapua EU maksaa yhteensä (rahana ja bkt-osuutena ilmoitettuna)?

Miten Ison-Britannian ulkomaisen kehitysavun määrä (bkt-osuutena ilmoitettuna) vertautuu muiden 14 jäsenvaltion ja 10 jäseneksi liittyvän valtion vastaaviin määriin?

Poul Nielsonin komission puolesta antama vastaus

(10. maaliskuuta 2004)

Vuonna 2002 EU:n julkisen kehitysavun kokonaismäärä oli 29 949 miljoonaa dollaria, joka vastaa 0,365:tä prosenttia BKT:sta. Yhdysvaltojen julkisen kehitysavun kokonaismäärä oli 13 290 miljoonaa dollaria, joka vastaa 0,13:a prosenttia BKT:sta. Taloudellisen yhteistyön ja kehityksen järjestön kehitysapukomitean (OECD/DAC) ilmoittama keskiarvo on 0,23 prosenttia BKT:sta (kun euron vaihtokurssi dollariin nähden on keskimäärin 1,28). EU:n osuus on tämän keskiarvon yläpuolella ja Yhdysvaltojen osuus sen alapuolella.

Euroopan yhteisön hallinnoimassa talousarviossa kehitysavun osuus oli 6 962 miljoonaa euroa vuonna 2002, ja jäsenvaltiot ottivat sen huomioon tilastoissaan yhteisön talousarviota ja Euroopan kehitysrahastoa koskevien maksuosuuskertoimiensa mukaisesti.

Vuonna 2002 jäsenvaltioiden kehitysavun osuudet BKT:sta olivat seuraavat:

1. Tanska 0,96 %

2. Ruotsi 0,83 %

3. Alankomaat 0,81 %

4. Luxemburg 0,77 %

5. Belgia 0,43 %

6. Irlanti 0,40 %

7. Ranska 0,38 %

8. Suomi 0,35 %

9. Yhdistynyt kuningaskunta 0,31 %

10. Saksa 0,27 %

11. Portugali 0,27 %

12. Itävalta 0,26 %

13. Espanja 0,26 %

14. Kreikka 0,21 %

15. Italia 0,20 %

Kymmenen liittymässä olevan maan osuus julkisesta kehitysavusta on keskimäärin 0,03 prosenttia niiden BKT:sta.
FI Euroopan unionin virallinen lehti CE 84/212

(2004/C 84 E/0256)

KIRJALLINEN KYSYMYS E-0580/04

esittäjä(t): Bill Miller (PSE) komissiolle

(26. helmikuuta 2004)

Aihe: Muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä annettu asetus (EY) N:o 1774/2002

Skotlannissa on hiljattain pantu täytäntöön yllämainittu parlamentin ja neuvoston 3. lokakuuta 2002 antama asetus (EY) N:o 1774/2002 (1), joka on johtanut lukuisiin erilaisiin tulkintoihin. Vaikka kukaan ei vastusta lain tarkoitusta, on sen täytäntöönpano aiheuttanut huolta Skotlannissa. Monet pienet yhden henkilön yritykset joutuvat suorittamaan kohtuuttomia maksuja, mikä johtaa ne väistämättä konkurssiin.

Siksi tiedustelen, huomioiko komissio luonnostellessaan säädöstä mahdollisuutta olla soveltamatta asetusta tiettyihin pieniin yrityksiin vai voitaisiinko asiasta päättää jäsenvaltioiden tasolla?

David Byrnen komission puolesta antama vastaus

(1. huhtikuuta 2004)

Komissio pyytää kunnianarvoisaa jäsentä tutustumaan vastaukseen, jonka komissio antoi hänen esittämäänsä kirjalliseen kysymykseen E-0393/04 (2).

(1) EYVL L 273, 10.10.2002, s. 1.

(2) Katso sivu 210.
FI Euroopan unionin virallinen lehti CE 88/168

(2004/C 88 E/0176)

KIRJALLINEN KYSYMYS E-0072/04

esittäjä(t): José Ribeiro e Castro (UEN) komissiolle

(20. tammikuuta 2004)

Aihe: Ihmisen elimillä käytävää kauppaa koskevat epäilyt Mosambikissa

Vuoden 2003 lopussa alkoi kiertää huhuja, että Mosambikin pohjoisosassa sijaitsevalla alueella harjoittaa mahdollisesti toimintaansa rikollisten verkosto, joka käy kauppaa ihmisen elimillä, jotka ovat peräisin tätä tarkoitusta varten siepatuilta ja murhatuilta henkilöiltä (ennen kaikkea lapsilta, mutta myös aikuisilta). Kyseisten huhujen mukaan joka viikko Nampulan alueelta läheltä erästä luostaria löytyy silvottuja ruumiita, ja yllättäen kadonneita henkilöitä on lukuisia. Kauppaa ihmisen elimillä käydään mahdollisesti Etelä-Afrikan kautta, ja yhden Etelä-Afrikan kansalaisen kerrotaan sekaantuneen asiaan. Väestö on paniikin vallassa ja pelkää, että verkostolla on korkean tason poliittisia tai taloudellisia yhteyksiä.

Näistä äärimmäisen vakavista mahdollisesti todenperäisistä asioista saivat ensiksi tietää uskonnolliset piirit, jotka ovat alueella työskentelevien kirkon palveluksessa olevien henkilöiden hengen puolesta peläten — tietoon on tullut, että kyseisistä rikoksista ja mahdollisesta ihmisen elimillä käytävästä kaupasta huolestuneiden ja harmistuneiden lähetystyöntekijöiden henkeä on uhattu — kertoneet edellä mainituista uutisista äärimmäisen varovasti samalla kun he ovat pyrkineet keräämään lisää todisteita. Samaan aikaan brasilialainen lähetystyöntekijä toi kuitenkin asian julkisuuteen brasilialaisessa televisio-ohjelmassa vuoden 2003 lopussa. Tässä yhteydessä tapaus tuli julki myös Portugalissa Público-sanomalehden välityksellä 24. joulukuuta 2003 ja 2. tammikuuta 2004. Viimeksi julkaistujen uutisten mukaan Mosambikin yleisen syyttäjän virasto olisi jo tietoinen paljastuksista ja tutkisi asiaa.

Euroopan parlamentti on käsitellyt äskettäin tätä teemaa yleisesti, kun se hyväksyi Kreikan aloitteesta puitepäätöksen ihmisen elinten ja kudosten laittoman kaupan ehkäisystä ja torjunnasta — ks. täysistunnossa 23. lokakuuta 2003 käydyt keskustelut ja vastaava Robert J. E. Evansin mietintö (A5-0326/2003).

Kysyn komissiolta seuraavaa:

— Onko komissiolla tietoja näistä Mosambikia koskevista seikoista?

— Miten komissio voi mahdollisesti tukea Mosambikin viranomaisia kyseisten seikkojen selvittämiseksi sekä ihmisen elimillä käytävän kansainvälisen kaupan ja muiden mahdollisten rikosten torjumiseksi?
5.

Vähemmistöön kuuluvien ihmisten oikeudet kuuluvat jäsenvaltioille yhteisiin periaatteisiin, jotka on lueteltu Euroopan unionista tehdyn sopimuksen 6 artiklassa. Nämä periaatteet vahvistettiin uudelleen juhlallisesti Euroopan unionin perusoikeuskirjassa (1). Sen 22 artiklassa kehotetaan kunnioittamaan kulttuurista, uskonnollista ja kielellistä monimuotoisuutta. On kuitenkin korostettava, että perusoikeus-kirjan 51 artiklan mukaan perusoikeuskirjan määräykset koskevat unionin toimielimiä ja laitoksia toissijaisuusperiaatteen mukaisesti sekä jäsenvaltioita ainoastaan silloin, kun ne soveltavat unionin oikeutta. Toimintaohjelmassaan ”Kielten oppimisen ja kielellisen monimuotoisuuden edistäminen” (2) komissio ehdottaa, että Euroopan unionin tasolla toteutetaan vuosina 2004—2006 toimia, joiden tarkoituksena on erityisesti kielimyönteisen ympäristön luominen.